Flå kirke (Buskerud)

Se også Flå kirke (Melhus)

Flå kirke er en korskirke fra 1858 i Flå kommune, Viken fylke. Byggverket er i tre og har 450 plasser. Adkomst til stedet er via Rv7.

I 1838 tok Flå menighet kontakt med Kirkedepartementet med bud om sterkt behov for midler til å bygge ny kirke i bygda. Gamle Flå stavkirke var falleferdig, og Hallingdalselva gravde seg stadig lenger inn på kirkegården slik at gamle likkister kom frem i dagen. I 1851 ble det vedtatt å bygge ny kirke, denne gang på vestsiden av elven. I 1856 startet arbeidet med den nye kirken, og 15. september 1858 ble kirken vigslet av prost Søren Bugge.

I våpenhuset henger er maleri av Kari Heie som var kjent som «Vis-Kari». Hun fikk jevnlig anfall - antagelig epileptiske - og fikk da angivelig syner som hun meddelte til bot og omvendelse, og særlig var det bygdas spillemenn som fikk unngjelde i hennes tordentaler. Hun satte med dette i gang en vekkelse i bygda som spredte seg over store deler av Buskerud, og man tror også at hun var den første kvinnen som entret en norsk prekestol da hun fikk tale i Flå kirke.

Referanser

Litteratur

Eksterne lenker 
 Sigrid og Håkon Christie: Flå kirke i «Norges kirker»
 Terra Buskerud – Flå kirke, vekkelseskirken
 
  Kirker i Norge (Kirchen in Norwegen)
 

Kirker i Flå
Kirker i Hallingdal prosti
Christian H. Grosch
Kulturminner i Flå
Religiøse byggverk fra 1858
1858 i Norge
Korskirker i Norge